recursal/SuperWikiNEXT-32B huggingface dataset:
**Holobionteak** unitate ekologikoak osatzen dituzten espezie desberdinak elkartuz sortutako entitateak dira.

Terminoa, Lynn Margulisek "Symbiogenesis eta Symbioticism" aldizkarian sortutakoa, antzinako grezieratik dator: *ὅλος* (HOLOS, "guztiak" esan nahi du, eta *βιὅς (*"organismo" "izaki bizidun" esan nahi du). Makroorganismo (animalia edo landare) eta bere mikrobiota osatzen duten mikroorganismo sinbiotikoen arteko lotura aipatzeko erabiltzen da. Maiz hologenoma terminoarekin lotzen da. Genoma terminoarekin izan dezakeen analogiaz erabiltzen da hologenoma termino hori ostalariaren material genetikoa eta bere mikrobiota osatzen duten mikroorganismo guztiak izendatzeko.

Erreferentziak
--------------

1. ↑   «Revista Ciencia y Desarrollo» *web.archive.org* 2018-08-19 (Noiz kontsultatua: 2020-10-31).
2. ↑    doi:10.1007/s10539-006-9031-0. ISSN 0169-3867..

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q25345055

 |

* Wd Datuak: Q25345055
V-2 erreplika
**Misil balistikoa** misil mota bat da higidura parabolikoa erabiltzen duena bere helburuan kolpatzeko. Arma horiek denboraldi laburretan baino ez dira gidatzen; hegaldiaren zatirik handienean mugimendua berezkoa du. Irismen laburreko misil balistikoak Lurraren atmosferaren barruan egoten dira, eta kontinentearteko misil balistikoak (ICBM), berriz, orbitaren azpiko hegaldi batean jaurtitzen dira.

Arma horiek gurutzaldi-misilen kategoriakoak ez diren beste kategoria batean daude. Misil horiek aerodinamikoki gidatzen dira motordun hegaldietan. Atmosferara mugatuta dauden gurutzaldi-misilek ez bezala, komeni da misil balistikoek atmosferako zatirik trinkoenak saihestea eta atmosferaren gainetik lurrazalera bidaiatzea.

Historia
--------

Misil balistikoen lehen forma XIII. mendekoa da, koheteen historiatik eratorria. XIV. mendean, Ming itsas armada txinatarrak Huolongchushui izeneko misil balistikoen arma erabili zuen ontzi etsaien aurkako itsas borroketan. Misil balistiko aitzindari bat A-4 izan zen, V-2 izenaz ezaguna, Alemania naziak garatua, Wernher von Braunen zuzendaritzapean. V-2 baten lehen jaurtiketa arrakastatsua 1942ko urriaren 3an izan zen, eta 1944ko irailaren 6an hasi zen funtzionatzen, Parisen aurka, Londresen bi egun geroago. 1945eko maiatzean, Bigarren Mundu Gerraren amaieran, 3.000 V-2 baino gehiago jaurti ziren.

R-7 Semyorka kontinente arteko lehen misil balistikoa izan zen. 2010ean, Estatu Batuetako eta Errusiako gobernuek itun bat sinatu zuten kontinentearteko misil balistikoen inbentarioa zazpi urtez (2017ra) 1.550 unitatera murrizteko.

Erreferentziak
--------------

1. ↑  Needham, Volume 5, Part 7, 508-510.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q179348
* Commonscat Multimedia: Ballistic missiles

---

* **Identifikadoreak**
* BNF: 12011618m (data)
* LCCN: sh85011308
* NARA: 10637712
* **Hiztegiak eta entziklopediak**
* Britannica: url

 |

* Wd Datuak: Q179348
* Commonscat Multimedia: Ballistic missiles
**Pointe Coupee parrokia** (ingelesez: *Pointe Coupee Parish*) Louisianako parrokia bat da, Ameriketako Estatu Batuetan. Hiriburua New Roads da. 2010eko zentsuaren arabera 22.802 biztanle zituen, Pointe Coupee Parish kilometro koadroko azaleran.

Geografia
---------

Pointe Coupee parrokiak 1.529,94 kilometro koadro ditu. Horietatik 86,42 ura dira. Beste 1.443,52 lurra dira. Biztanleria dentsitatea 14,9 da.

Demografia
----------

2010eko zentsoan bizi ziren 22.802 pertsonetatik 14.240 txuriak edo hispanoak dira. Horietatik *hispano edo latino* kategorian 492 dira. 8.247 beltzak edo afroamerikarrak. 16 amerikar natiboak ziren eta 0 Hawaii edo Pazifikoko irletako natiboak. 57 asiarrak ziren. *Bestelako arraza bat* kategorian 41 biztanle daude. Bukatzeko euren burua arraza bat baino gehiagotan 201 pertsonek kokatzen zuten.

### Biztanleria piramidea

Fitxategi:USA Pointe Coupee Parish, Louisiana age pyramid.svg

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q506951
* Commonscat Multimedia: Pointe Coupee Parish, Louisiana

---

* **Identifikadoreak**
* WorldCat
* VIAF: 148934428
* GND: 4775486-2
* LCCN: n81089581
* NARA: 10039622
* SUDOC: 15619628X
* **Lekuak**
* OSM: 1837805
* TGN: 2000892

 |

* Wd Datuak: Q506951
* Commonscat Multimedia: Pointe Coupee Parish, Louisiana
Talde filogenetiko edo taxoiak: monofiletikoa, parafiletikoa eta polifiletikoa.
Filogenian talde bat **monofiletikoa** da, talde horren barnean dauden bizidun guztiek, arbaso komun batengandik eboluzionatu badute eta arbaso horren ondorengo guztiak taldearen barnean baldin badaude.

Arbaso komun berrienaren ondorengo batzuk, baina ez guztiak, baldin baditu, berriz, parafiletikoa deitzen da. Eta talde taxonomiko batek bizidunak baldin baditu, baina euren artean arbaso komunik ez badago, polifiletiko esaten zaie.

Adibidea
--------

Uste denez, *Homo* generoko bizidun guztiak, *Hominidae* familiako amankomuneko arbaso beretik datoz. Hortaz, Homo generoa monofiletikoa da.

Beste alde batetik, *Homo habilis*ak, *Homo sapiens*aren arbaso ezberdin batetatik garatu zela aurkituko balitz eta arbaso hau generoaren barnean ez balego, orduan, generoa, polifiletikoa izango litzateke. Biologoek, orohar, talde monofiletikoak nahiago dituztenetik, kasu honetan, ziuraski, generoa banatuko lukete egoera berrira egokitzeko, edo, bestela zabaldu egingo lukete, forma gehigarriak bertan sartzeko.

Beste erabilera batzuk
----------------------

Hemen hartutako erabilera, Willi Hennigek sartu zuen, eta, kladistikaren arrakastatik, Sistematikotik, nagusi bihurtu du. Dena dela, taxonomo askorentzat, Ernst Mayr bezala eta berak, taxonomia ebolutiboa deitzen duen tradizioa, monofiletikoa, amankomuneko arbaso berriena, kladoko partaide den edozein talde da. Honek, talde polifiletikoak baztertzen ditu, baina ez parafiletikoak. Hau da monofiletiko bezala ulertzen dena ia mundu osoan, biologiako argitalpenetan 1990 arte gutxi gora-behera. Kontzeptuaren erabilera klasiko honetan, monofiletiko, talde holofiletiko zein talde parafiletikoei esaten zaie. Terminologia kladistikoan erabiltzen da, baina ez orokorrean, talde konbexoa hitza, gauza berari erreferentzia egiteko.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q210958
* Commonscat Multimedia: Monophyly

---

 |

* Wd Datuak: Q210958
* Commonscat Multimedia: Monophyly
Snellen legea argiaren angelua kalkulatzeko modua da
**Pleokroismoa** fenomeno optiko bat da, non argiaren errefrakzio bikoitza dela eta mineral edo kristal batean argiak bi bide ezberdin hartzen ditu, bakoitza 90ºtara polarizatzen den. Argia bereizten denez bide ezbedinak jarraitzen ditu harriaren barnetik eta beraz abiadura ezberdinetan bidaiatzen du, absortzio kolore ezberdinak sortuz eta modu horretan itxuraz bakarrik bi kolore ezberdin hartzen ditu.

Harri batzuek bi kolore ezberdin erakusten dituzte eta honi dikroiko deritzo, eta hiru baditu trikroiko. Hala ere, eta hau mineral bakoitzak duen fenomenoa izanda ere, mozketaren arabera fenomenoa estali daiteke.

Pleokroismoa mineralogian mineral ezberdinen identifikazioa egiteko tresna garrantzitsua da, mineral asko modu honetan erraz ezberdindu daitezkeelako. Horretarako mikroskopio batean xafla-mehe bat erabiliko da minerala identifikatzeko.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q112895
* Commonscat Multimedia: Pleochroism

---

* **Hiztegiak eta entziklopediak**
* Britannica: url

 |

* Wd Datuak: Q112895
* Commonscat Multimedia: Pleochroism
*Artikulu hau musika taldeari buruzkoa da; bideo-jokoa gaitzat duena beste hau da: «Hexen: Beyond Heretic»*
**Hexen** (alemanieraz "sorginak" esan nahi du) Bizkaiko punk taldea da, bost neskak osatzen dutena. Ingelesez abesten dute.

Ibilbidea
---------

Virginiak 2015ean Facebooken iragarki bat jarri zuen nesken punk talde bat sortzeko. Jone, María, Garazi eta Vicky-k erantzun zuten. Bakoitza aurrez beste talde batzuetan aritua zen; Virginia (Awaking the north), Jone (Octopussys) eta Vicky eta Garazi (Las Klitorix). 2016an Garazik utzi eta Ainhoa sartu zen.

2016an bertan Bergarako *Northern Drunkens* estudiotan lau abestitako EP bat grabatu zuten, *Die Frauenjagd*.

Hainbat bira egin dituzte, hala estatuan nola Europa aldean ere.

Diskografia
-----------

* *Die Frauenjagd* (2016, Bird Trouble).

Erreferentziak
--------------

1. ↑   **(Gaztelaniaz)**  *Biografía de Hexen - La Fonoteca.*  (Noiz kontsultatua: 2017-11-10).
2. ↑   **(Gaztelaniaz)**  *LaFonoteca, Disco: Die Frauenjagd.*  (Noiz kontsultatua: 2017-11-10).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q61362287

 |

* Wd Datuak: Q61362287
**Hudson konderria** (ingelesez: *Hudson County*) New Jerseyko konderri bat da, Ameriketako Estatu Batuetan. Hiriburua Jersey City da. 2010eko zentsuaren arabera 634.266 biztanle zituen, Hudson kilometro koadroko azaleran.

Geografia
---------

Hudson konderriak 161,39 kilometro koadro ditu. Horietatik 41,76 ura dira. Beste 119,63 lurra dira. Biztanleria dentsitatea 3930,02 da.

Demografia
----------

2010eko zentsoan bizi ziren 634.266 pertsonetatik 463.363 txuriak edo hispanoak dira. Horietatik *hispano edo latino* kategorian 267.853 dira. 71.315 beltzak edo afroamerikarrak. 935 amerikar natiboak ziren eta 176 Hawaii edo Pazifikoko irletako natiboak. 83.825 asiarrak ziren. *Bestelako arraza bat* kategorian 4.251 biztanle daude. Bukatzeko euren burua arraza bat baino gehiagotan 10.401 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q490505
* Commonscat Multimedia: Hudson County, New Jersey

---

* **Identifikadoreak**
* WorldCat
* VIAF: 130180544
* ISNI: 0000 0004 0438 892X
* NARA: 10036398
* **Hiztegiak eta entziklopediak**
* Britannica: url
* **Lekuak**
* OSM: 957239
* TGN: 1002489

 |

* Wd Datuak: Q490505
* Commonscat Multimedia: Hudson County, New Jersey
**Herbeherea Berria** (nederlanderaz: *Nieuw Nederland*; latinez: *Nova Belgica* edo Novum Belgium) XVII. mendeko Zazpi Herbehere Batuen Errepublikaren kolonia bat izan zen, Estatu Batuetako ekialdeko kostaldean. Aldarrikatutako lurraldeak Delmarva penintsulatik Cod lurmuturraren hego-mendebalderaino hedatzen ziren, baina koloniak egon ziren eremua murritzagoa zen, gaur egungo New York, New Jersey, Delaware eta Connecticut estatuen parteekin, bi herri txikirekin Pennsylvanian eta Rhode Islanden. 

Kolonia Mendebaldeko Indietako Herbeheretar Konpainiak sortu zuen 1621ean, Ipar Amerikakoko larru merkataritza kapitalizatzeko asmoarekin. Kolonizazioa gelditu zuen konpariniaren kudeaketa txarragatik eta amerindiarrekin izandako gatazken ondorioz. Suedia Berria, Suediako Hegoaldeko Konpainiaren kolonia, hegoaldetik hedatu zen, eta ekialdeko muga ere berriro marraztu behar izan zen Ingalaterra Berriko Konfederazioaren hazkuntzaren ondorioz. 

Koloniak hazkuntza handia izan zuen 1650ko hamarkadan, eta Ozeano Atlantikoaren iparraldean merkataritza portu garrantzitsuenen artean ezarri zen. Herbehereek Manhattango Fort Amsterdam 1664an errenditu zuten, Bigarren anglo-herbehereetar gerraren baitan. 1673an berriro konkistatu zuten, baina Westminsterreko ituna (1674)ren ondorioz itzuli behar izan zuten. Itun horrek Hirugarren Anglo-herbehereetar gerrarekin amaitu zuen.

Herbeherea Berriko biztanleak europar kolonoak ziren, amerindiarrekin eta Afrikatik inportatutako esklaboekin batera. Amerindiarrak kontuan hartu gabe, koloniaren populazioa 1.500 eta 2.000 artekoa zen 1650ean, eta 8.000 eta 9.000 artean Ingalaterraren esku geratu zenean.

Erreferentziak
--------------

1. ↑   «New Netherland Dutch» *exhibitions.nysm.nysed.gov* (Noiz kontsultatua: 2022-05-06).
2. ↑   **(Ingelesez)** Shorto, Russell.  (2003-11-27). «Opinion | The Un-Pilgrims» *The New York Times* ISSN 0362-4331. (Noiz kontsultatua: 2022-05-06).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q382593
* Commonscat Multimedia: New Netherland

---

* **Identifikadoreak**
* WorldCat
* VIAF: 159492915
* GND: 5032795-1
* LCCN: n84041777
* NKC: ge1174049
* SUDOC: 144626691

 |

* Wd Datuak: Q382593
* Commonscat Multimedia: New Netherland
**Hexametroa** greziar eta latindar olerkaritzako hitzneurtu bat da, bost daktilo eta espondeo edo trokeo batez osatua dagoena.

Hexametroaren beste kontzeptu bat: Olerki epiko, satira eta didaktikako hitzneurtua, greziar eta latindar olerkaritzan. "Sei metro"z osatuta dago, hau da, sei oinez, daktiloak edo espondeoak. Lehenengo lauretan bigarren oinerdiko lehenengo bi laburrak luze bategatik alda daitezke. Bosgarrena, ohi, daktilo bat izaten da, baina hala ez denean, eta hori oso gutxitan gertatzen da, laugarrena pasatzen da daktiloa izatera. Azkenik, seigarrena, bi silabaz osaturik dago, bigarrena anceps izaki. Hexametroak, beraz, gutxienez, hamabi silabatakoak izan daitezke, eta, gehienez, hamazazpikoak. Hamabi silabatakoei, holoespondaiko esaten zaie (guztiak espondeoak). Espondeoen ugaritasunak astuntasuna, moteltasuna... esan nahi du.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q109548
* **Identifikadoreak**
* GND: 4159799-0
* LCCN: sh85060581
* **Hiztegiak eta entziklopediak**
* Britannica: url

 |

* Wd Datuak: Q109548
*Herbeheretar alderraia*, Albert Pinkham Ryderren margolana
**Herbeheretar alderraia** ala **herbeheretar hegalaria**, nederlanderaz: *De Vliegende Hollander* eta ingelesez: *The Flying Dutchman*, mamu ontzi bat da, mundu osoan aski ezaguna den kondaira batean agertzen dena, bereziki itsas giroan, itsasgizon, marinel eta arrantzaleen artean hedatua.

Usadioaren arabera, portura itzuli ezinik gelditu zen itsasontzi bat izan zen, betiko mundu osoko zazpi itsasoetan noraezean nabigatzera zigortua. Belanontzia betiere urrutira ikusi ohi da, batzutan mamu argi batez dirdira eginez. Beste ontzi batek agurtuz gero, bere eskifaiak beren mezuak lur lehorrera bidaltzen saiatuko da, jada duela mende asko hilik dagoen jendeari.

Kondairaren jatorria
--------------------

Kondairaren aldaerak zenbaezinak dira, baina jatorrizkoa Willem van der Decken herbeheretar kapitainaren agindupeko ontziarekin hasi zen, hark Jainkoak ontziaren ibilbidean itsasoan jartzen zizkion oztopo guztiak beti gainditu ahal izateko asmoz Deabruarekin ituna egin zuen. Baina Jainkoa, orojakintsua izanik, itunari buruz jakinaren gainean zegoenez, herbeheretarra, bere eskifaia eta ontzia bera betiko itsasoan noraezean eta lur lehorra inoiz ukitu ezinik ibiltzera zigortu zituen, horregatik ontzia «Herbeheretar alderraia» deitzen da.

Zenbait iturrien arabera, XVII. mendean, Bernard Fokke herbeheretar kapitaina mamu ontziko komandantearen eredu gisa erabilia izan zen. Fokke bere ontziak Herbehereak eta Java uhartearen arteko itsasbideak abiadura sinistezinean burutzeagatik ospetsua zen, horregatik Deabruarekin nolabaiteko ituna sinatu izanaren inguruko susmoa hedatu zen. Herbehereetako kondairaren zenbait aldaeretan, kapitaina Falkenburg deitzen da.

Frederick Marryatek, bere bertsioan, kapitainari van der Decken (herbehereraz «ontzi-bizkarran») izena ipini zion, eta Washington Irvingen bertsioan Ramhout van Dam deitzen da. Bai batzuk zein besteak, ontziari ala kapitainari «herbeheretar alderraia» deitzeaz ez dira ados jartzen.

Era berean, kapitainak enbata bati aurpegia emanez, Esperantza Oneko lurmuturra igaro arte ez zuela atzera egingo zin egin omen zuen, horretarako auzi-egunera arte etengabe saiatzen egon beharko balitz ere. Ontzian bertan jazotako hilketa izugarri bati edota eskifaia guztia hilarazi zuen izurrite beldurgarri bati buruzko aipamenak ere badaude, arrazoi horrexegatik ontziari inongo portuan ainguratzea debekatu zitzaion, bai ontzia nahiz bere eskifaia etengabe nabigatzera zigortuz, lur lehorra inoiz zapaldu ezinik.

Gertaera edo kondairaren datak bezala, 1641 eta 1680 aipatzen dira.

Maiz herbeheretar alderraia eta judu alderraiaren kondairen arteko parekotasun eta antzekotasunak adierazi izan dira.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q39252
* Commonscat Multimedia: Flying Dutchman (ship)

---

* **Identifikadoreak**
* GND: 4149127-0
* LCCN: sh85049592
* **Hiztegiak eta entziklopediak**
* Britannica: url

 |

* Wd Datuak: Q39252
* Commonscat Multimedia: Flying Dutchman (ship)
Huehuecoyotl
**Huehuecoyotl** edo **Ueuecoyotl** (nahuatlez koiote zaharra esan nahi duena) azteka mitologian dantza, musika eta kantuaren jainko tranpati bat da. Borboitar Kodexa izeneko testuan giza esku eta oinak dituen dantzan ari den koiote bat bezala irudikatua da, txindata batzuekin lagunduta.

Huehuecoyotl tribu iparramerikarren koiote iruzurgilearen antzekoa da, narrazioan eta kantu koralean barne. Bi kulturetan txantxazalea da, bere trikimailuak sarri beste jainkoen batzuengan jokatzen dituena, baina sarri huts egiten dute, berari gainontzeko jainkoei baino kalte handiagoa eraginez. Jainko jaizalea, gizakien artean gerrak bultzatzen zituela ere esaten da, bere asperdura uxatzeko. Tezcatlipocaren familiako jainko mexika bat da, eta bere eraldatzeko botereak ditu. Jainkoen iragarpen txarrak zituztenek batzuetan Huehuecoyotlengana jotzen zuten euren patua arintzeko edo alderantzikatzeko.

Cuetzpallin egun sakratua (hamairukoaren barnean laugarrena dena, Huehuecoyotli zegokion.

Sarri Xolotlekin lotzen da.

Ikus, gainera
-------------

* Koiote (mitologia)

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1425920
* Commonscat Multimedia: Huehuecoyotl

---

 |

* Wd Datuak: Q1425920
* Commonscat Multimedia: Huehuecoyotl
*Artikulu hau mediuma dela dioen urretxuarrari buruzkoa da; beste esanahietarako, ikus «Mikel Lizarralde (argipena)».*

**Mikel Lizarralde Goenaga** (Urretxu, 1978) bere burua igarle eta medium gisa aurkeztuz lan egiten duen pertsona da. Familia baten laugarren semea, ama azpeitiarra eta aita azkoitiarra ditu.

Ustezko gaitasunak
------------------

Espirituak ikusteko eta sentitzeko ahalmena omen du, eta berak kontatzen duenez, 11 urtekin gertaera desberdinak gertatu aurretik sentitu zituen: pertsona baten heriotza, izeba baten etxeko sutea... 23 urtekin Montrealera joan zen, John eta Marilyn Rossner-ek zuzendutako Spiritual Science Fellowship elkartera ikastera, batzuek iruzurtzat jotzen duten ikasketa eta titulazioa.

Kontsulta dauka Donostian eta garai batean, bezeroak zetozkionean, haiekin eta espirituekin komunikazioa ezartzeko eskuetatik eusten zien. Baina 2020-2021 urteetan, Covid-19 pandemiaren garaian, hori ezinezkoa zenez, berdin funtzionatzen omen du metodoak (berak aitortu duenez) eskurik ukitu gabe; edo are gehiago online saioen bitartez Australiako edo Estatu Batuetako bezeroekin.

Obra
----

* *Un nuevo mensaje*, Bartzelona: Vergara (Ediciones B), 2021. ISBN: 978-84-18045-08-0.

Erreferentziak
--------------

1. ↑    infoberri.com. «Niri buruz - Medium Igarlea Mikel Lizarralde» *www.mikellizarralde.com* (Noiz kontsultatua: 2021-03-16).
2. ↑   **(Ingelesez)** «Por La Boca Muere El Pez» *javarm.blogalia.com* (Noiz kontsultatua: 2021-03-16).
3. ↑   **(Gaztelaniaz)** «Mikel Lizarralde: «Sé cuándo voy a morir, me vino mi funeral»» *El Diario Vasco* 2021-03-08 (Noiz kontsultatua: 2021-03-16).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q58312099

 |

* Wd Datuak: Q58312099
**Milltown hilerria** (irlanderaz *Reilig Bhaile an Mhuilinn* eta ingelesez *Milltown Cemetery*) Ipar Irlandako Belfast hiriaren mendebaldean dagoen hilerri bat da.

Ballymurphy auzoan dago, Falls Road hiribidea eta M1 autobidearen artean. 1869an ireki zen eta gaur egun bertan Belfasteko 200.000 lagun lurperatuak daude, hauetako gehienak katolikoak edo irlandar errepublikarrak. Hilerria hiru eremutan banatua dago, bakoitza futbol zelai baten neurrikoa, "lur elkorra" deituak. 80.000 lagun baino gehiago lursail "elkor" horietako lurperatuak daude, asko 1918ko gripe pandemiaren ondorioz hilak.

1988ko martxoaren 16an Milltown hilerriko erasoaren lekuko izan zen, honetan Michael Stone loialistak Gibraltarren Britainiar Aire Zerbitzuko soldaduek tiroz hildako hiru IRAkideen hiletara joandako jendetzari esku-lehergailu eta tiroz erasotu eta 3 pertsona hil eta 60 zauritu zituen.

2007an ordurarte abandonatuak zeuden hilerriko azaleraren 220.000 metro karratu landu eta berreskuratu egin ziren.

Ikus gainera
------------

* Milltown hilerriko erasoa

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1117693
* Commonscat Multimedia: Milltown Cemetery

---

 |

* Wd Datuak: Q1117693
* Commonscat Multimedia: Milltown Cemetery
**Mikel Martinez de Murgia** Mendizabal, jaiotzean Juan Miguel Martínez de Murguía (Bilbo, 1945eko azaroaren 5a - Lekeitio 1972ko irailaren 2a), *Murgi*, *Mikelon* edo eta *El rubio* ezizenez ezaguna, etakidea izan zen. Bera eta Benito Mujika Zumeta Lekeition zeuden etxebizitza batean. Bi Etakide hauek Dendari kalea 36n zeuden eta goizeko ordu txikietan, 200 bat polizi espainiarrek inguratu zituzten. Benito frankotiratzaile batek hil zuen eta Mikel aldiz, ate alboan laguntza eskatzen zegoela, tiroz josi zuten hogei tiro jaso zituen gerriaren inguruan, baina guztiak atzealdetik. 26 urte zituen. Tiroketa handia izan zen eta iturri batzuen arabera guztira 40 tiro baino gehiago jaso zituen Mikelek.

Biografia
---------

Oso gaztetik hasi behar izan zuen lanean aurrenean baserrian eta gero ibar ezkerreko lantegitan; garai hartatik zetorkion langile klasearen partaide izatearen kontzientzia argia. Portugaleteko Nautikan ikasi zuen eta Sopuertako Cotarros kalean bizi izan zen. Hiru urte zeramatzan sasian, eta sarritan Ipar Euskal Herrian egon zen.

Bere ibilbide politikoa EGIn hasi zen baina gazte erakunde hura alboan utzita EGI Batasunan sartu zen. Geroago ETA V.aren langile adarrera sartu zen.

Poliziaren arabera Derioko Banco Guipuzcoanoko lapurretan parte hartu zuen.

Iruditegia
----------

** Mikelek Lekeitioko neskalaguna zuen eta neskaren sendiak ipini zuen oroitarria Mikel erail eta gutxira.Mikelek Lekeitioko neskalaguna zuen eta neskaren sendiak ipini zuen oroitarria Mikel erail eta gutxira.
* Lekeition hil eta gutxira, Mikel de Murgiaren neskalagunen senideek bere oroitarria ipini zuten sendiko panteoian, herriko hilerrian. Atzean, neskalagunaren sendiko panteoia.Lekeition hil eta gutxira, Mikel de Murgiaren neskalagunen senideek bere oroitarria ipini zuten sendiko panteoian, herriko hilerrian. Atzean, neskalagunaren sendiko panteoia.*

Oharrak
-------

1. ↑  iturri batzueten 1945eko urtarrilaren 5ean jaio zela agertu zen eta ondorioz okerra bada ere leku askotan zabaldu zen, 27 urte zituela erail zutenean.

Erreferentziak
--------------

1. ↑
2. ↑
3. ↑
4. ↑
5. ↑
6. ↑
7. ↑

Kanpo estekak
-------------

* **(Gaztelaniaz)**:Biografia Ricardo Zabalzaren *Voluntarios. Semillas de libertad* liburuan.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q118369177
* **Hiztegiak eta entziklopediak**
* Auñamendi: 92960

 |

* Wd Datuak: Q118369177
Ekonomian, **higiezinen burbuila** etxebizitza eta bestelako ondasun higiezinen prezioen hazkunde azkarrari deritzo, gehienetan espekulazioan oinarrituta eta ondasun horien eskaera naturalak eta erabilera errealak ekarriko lukeen prezio-mailatik gora. Burbuilak dirauen bitartean, banku, inbertsore eta eraikuntza-enpresentzat irabazi-iturri itzela den bitartean, higiezinen burbuilak ondorio sozioekonomiko larriak ekartzen ditu herritar eta familia gehienentzat, etxebizitza-eskubidea oztopatuz eta euren ekonomia-maila gutxituz, errentaren zati handi bat etxebizitzaren ordainketarako behar dutelako. Higiezinen burbuilak burbuilaren leherketaz bukatu ohi dira, prezioen beharakada azkar eta nabarmen batez eta krisi ekonomiko larriak eraginez. Adibidez, 2008ko krisialdi ekonomikoan faktore abiarazle bat 1997 urtean hasitako higiezinen burbuila izan zen. 1990 urtean Japonian lehertu zen burbuilak ere ondorio larriak izan zituen bertako ekonomian urte luzeetan zehar.

Higiezinen sektorearen hedapen handiaren beste arrazoi batzuk, bizilekuak erosteko kredituak eta hipotekak interes txikian emateak dira. Horren ondorioz, bizileku horiek denbora laburrean balio handia hartzen dute.

Ikus, gainera
-------------

* Espainiako higiezinen burbuila
* Higiezinen burbuila Euskal Herrian

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q186582

 |

* Wd Datuak: Q186582
**Montu**, eguzki jainkoa eta gerraren jainkoa egiptoar mitologian

Izen egiptoarra: **Montu**. Izen greziarra: **Month**. Jainko greziarra: Apolo

Ikonografia
-----------

Belatz burudun gizon bezala irudikatua zen, eguzki diskoak, bi lumak eta bi uraeusek koroatua. Arkua eta aizkora batekin armatua. Batzuetan, zezen buruarekin, eguzki diskoak eta bi lumak koroatua.

Mitologia
---------

Montu antzinako jainko bat zen, Hermontiseko tokiko jainkotzat hartua, Tebasetik hegoaldera dagoen hiria. Belatzarekin lotzen zen, hegazti honen buruarekin irudikatzen zelarik. Hasieran, eguzki jainko bat zen, baina beranduago, Inperio Ertainean, gerraren jainkotzat hartzen zen, eta faraoia gerretan babesten zuena zen.

Montu jainkoa behe-erliebea Medamuden.

Sinkretismoa
------------

Ra eguzki jainkoarekin identifikatua izan zen, Montu-Ra bezala, Eguzkiaren beroaren botere suntsitzailea zelarik.

Gurtza
------

Bere gurtza gune nagusia Hermontis hiria izan zen, zenbait hiritara hedatuz: Tebas (Karnak), Medamud, Tod. Nubian ere gurtua izan zen. Amonek hartu zuen bere lekua XII. dinastian, bere gurtza, hirugarren tarteko aroan berrindartu zelarik. Bere jaia, Ajet urtaroko bigarren hilabeteko bosgarren egunean ospatzen zen.

Izen teoforoak
--------------

Jainko honen izena, XI eta XII. dinastiatako faraoiek eraman zuten, Mentuhotep deituak "Montu pozik dago".

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q626032
* Commonscat Multimedia: Montu

---

* **Identifikadoreak**
* WorldCat
* VIAF: 64810387
* BNF: 12328082g (data)
* GND: 119116677
* SUDOC: 078600227
* **Hiztegiak eta entziklopediak**
* Britannica: url

 |

* Wd Datuak: Q626032
* Commonscat Multimedia: Montu
Bizidun diploideetan, organismo bat **homozigotoa** da gene batekiko gene horren bi alelo berdinak dituenean. Hots, homozigotoak gene bereko bi alelo berdinak ditu.

Homozigotoari ere arraza purukoa deritzo.

* Genotipo homozigoto gainartzailea alelo-bikotea osatzen duten alelo berdinak gainartzaileak direnean agertzen da (adibidez, *AA*)

* Genotipo homozigoto azpirakorra alelo-bikotea osatzen duten alelo berdinak azpirakorrak direnean agertzen da (adibidez, *aa*)

Esaterako, ilarraren haziaren kolorea mugatzen duen geneak bi alelo ditu: batek hori kolorea eragiten du (A), eta besteak kolore berdea (a). Alelo gainartzailea A da (horrek esan nahi du heterozigoto guztiak -*Aa*- horia izango dutela fenotipoa).

*AA* organismoa homozigoto gainartzailea izanen da, eta *aa* homozigoto azpirakorra.

Ikus, gainera
-------------

* Heterozigoto

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q49985
* **Identifikadoreak**
* GND: 4488639-1
* **Hiztegiak eta entziklopediak**
* Britannica: url
* **Medikuntzako identifikadoreak**
* MeSH: D006720

 |

* Wd Datuak: Q49985
**Poincaré-ren aierua** edo **Poincaréren hipotesia** (2003an frogatu zutenetik, Poincaré-ren teorema edo Perelmanen teorema ere deitzen zaio), matematikan, teorema bat da hiru dimentsioko esferaren (hiperesfera edo 3-esfera) karakterizazioari dagokiona.

1904an Henri Poincaré matematikari frantsesak aieru hau egin zuen: hiru dimentsioko barietate trinko batean kurba itxi guztiak puntu batera deformatu badaitezke, barietate hori hiru  dimentsioko esfera da. Errazago esateko, Poincarék proposatu zuen hiru dimentsioko esfera dela hiru dimentsioko espazio (itxi eta bornatu) bakarra non ez dauden kurba itxiek mugaturiko "zuloak".

Zientzialariak ez zuen bere aierua frogatzerik lortu; urtetan, matematikari asko gogor saiatu ziren askatzen, baina 2003ra arte ez zen ontzat eman Grigori Perelman matematikari errusiarrak aurkeztutako proba konplexua.

Erraz adierazitako erronka zientifikoaren adibide zoragarria da, matematikaren adar askoren aurrerapena behar izan duena, eta piezak ahokatzea lortu duen jeinu bat azaltzea. Bide batez, Perelmanen azalpena sinplifikatzen jarraitzen dute, ez baita eskuragarria edozein matematikarirentzat.

2003. urtera arte frogatu ez zen arren, horren susmoa izan zuen Henri Poincarék, eta honela iragarri zuen 1904an:

|  |  |  |
| --- | --- | --- |
| « | hiru dimentsioko barietate trinko batean kurba itxi guztiak puntu batera deformatu badaitezke, barietate hori hiru  dimentsioko esfera da. Errazago esateko, Poincarék proposatu zuen hiru dimentsioko esfera dela hiru dimentsioko espazio (itxi eta bornatu) bakarra non ez dauden kurba itxiek mugaturiko "zuloak". |  » |
| Henri Poincaré |

Beste era batera esanda, kontua da jakitea 3 dimentsioko edozein aldaera, itxia, soilik lotua eta ertzik gabea, 3-esfera bati homeomorfoa ote den. Emandako «hiru dimentsioko objektu» batek esfera baten propietate berak baditu (hau da, begizta guztiak puntu batean arrastatu eta itxi daitezke), orduan hiru dimentsioko esfera baten «deformazio» bat da (esfera arrunta, azalera espazio euklideoan, bi dimentsio baino ez dituena).

Kontuan izan behar dugu ez hiperesfera horiek ez {\displaystyle \mathbb {R} ^{3}}-ko inongo mugatatik kanpo hiru dimentsioko beste espaziorik, hiru dimentsioko espazio arruntean ezin dela objektu gisa egoki *marraztu*. Aieruaren edukia buruz ikusteko arrazoietako bat da hori.

Grigori Perelmanek 2003an ebazpena iragarri arte, hipotesi horren froga ebatzi gabeko topologiako ohiko problema bat zen. Matematikaren adar honetako garrantzitsuentzat jotzen zen, eta Clayko Matematika Institutuaren Milurtekoko Sariaren zazpi arazoetako bat zen.

Erreferentziak
--------------

1. 1 2 3    Galarraga Aiestaran, Ana.  (2015-09-01). «"Ziur aski, Poincaréren aierua frogatzea da gehien eragin didana"» *Zientzia.eus* (Noiz kontsultatua: 2022-12-23).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q203586
* **Identifikadoreak**
* LCCN: sh2007003945
* NDL: 01115553
* **Hiztegiak eta entziklopediak**
* Britannica: url

 |

* Wd Datuak: Q203586
**Merneferra Ay** edo **Ay I.a**, Egiptoko XIII. dinastiako faraoi bat izan zen, K.a. 1669tik K.a. 1656 arte gobernatu zuena, Krauss eta Frankeren arabera.

Bere izena, Merneferra, Turineko Errege Kanonaren VII.3 erregistroan dago, 23 urte, 8 hilabete eta 28 eguneko erregealdi luze batekin.

Bere tronu izenak, Merneferrak, "Raren ontasuna maite duena" esan nahi du.

Bere garaiko testigutzak
------------------------

Bere izenarekin, bere erregealdiko hirurogei eskarabeo inguru kontserbatzen dira, zigilu zilindriko bat, harrizko pitxer bat, eta piramidioia, edo bere piramidearen tontorreko harria, El Khatanan aurkitu den piramidekoa, beharbada, Menfisetik etorriko zen arren, non bere hilobiak egon behar zuen, baita Karnakeko tenplu bateko harrizko blokeetan ere.

Beste hipotesi batzuk
---------------------

Hiksoek Niloren delta bereganatu eta Menfis hartu zuten garaia, bere erregealdia izan zela iradoki zen, eta Merneferrak, hiriburua zen El Lishtetik hegoaldera ihes egin zuela, baina, berriki eginiko ikerketek, hori baztertzeko joera dute.

  


|  |  |  |
| --- | --- | --- |
| Aurrekoa**Ibiau** | **Egiptoko faraoia**Egiptoko XIII. dinastia | Ondorengoa**Sebekhotep VI.a** |

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q411850
* Commonscat Multimedia: Merneferre Ay

---

 |

* Wd Datuak: Q411850
* Commonscat Multimedia: Merneferre Ay
Podzola
**Podzola** klima heze hotzetan eta epeletan eratzen den ohiko lurzorua da.

Errusierazko hitza da jatorriz eta hautsezko lurra esan nahi du.

Ezaugarriak
-----------

Lixibiazioa da prozesu nagusia lurzoru-mota horretan; hau da, urak buztina eta mineralak hartzen ditu lurrazalean, eta, lurpean sartzean, azpiko geruzetara garraiatzen ditu. Hori dela eta, materia organikoa oso poliki desegiten da, eta lurra azidotu egiten da.

Podzol lurzoruetan koniferoak eta txilarrak hazten dira, batez ere.

Lurzoru-mota hori da ugariena iparreko herrialdeetan (Errusian, Eskandinavian eta Kanadan, besteak beste).

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q192813
* Commonscat Multimedia: Podsol

---

* **Identifikadoreak**
* GND: 4174954-6
* LCCN: sh85103692
* **Hiztegiak eta entziklopediak**
* Britannica: url

 |

* Wd Datuak: Q192813
* Commonscat Multimedia: Podsol
**Hidra** (1918. urtera arte *Hitterø* idatzia) Agder konderriko uharterik handiena da, Norvegian. 20,8 kilometro koadroko Flekkefjordeko udalerrian dago, kostalde norvegioar kontinentalaren hegoaldean.

Geografia eta populazioa
------------------------

Kontinentetik banatzen dy Hidrasund itsasarteak, 350 metro zabal, denak eta Listafjorden fiordoak. 2007an, Norvegiako Gobernuak itsaspeko tunel bat eraikitzeko aukera aztertu zuen, uhartea kontinentearekin transbordadorerik gabe lotzeko, baina onura txikirako garestiegitzat jo zen.

Uharteak 500 bizilagun inguru zituen 2015ean, gehienak Kirkehavn mendebaldeko herrian bizi dira, uharteko eliza dagoen tokian. Uhartearen hegoaldeko beste herrixka da Rasvåg. Azken toponimo honek halaber bertako fiordo txiki bat izendatzen du, zeinak uhartea bi alderditan bereizten duen.

Uhartea Hidra udalerri zaharraren erdigunea zen, 1893tik 1965era artean.

Erreferentziak
--------------

1. ↑   **(Norvegieraz [bokmål])**  *Hidra, Flekkefjord (Vest-Agder).*  yr.no.
2. 1 2   **(Norvegieraz [bokmål])** Store norske leksikon. *Hidra.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q20553128
* Commonscat Multimedia: Hidra

---

 |

* Wd Datuak: Q20553128
* Commonscat Multimedia: Hidra
**Poinsett konderria** (ingelesez: *Poinsett County*) Arkansasko konderri bat da, Ameriketako Estatu Batuetan. Hiriburua Harrisburg da. 2010eko zentsuaren arabera 24.583 biztanle zituen, Poinsett kilometro koadroko azaleran.

Geografia
---------

Poinsett konderriak 1.977,74 kilometro koadro ditu. Horietatik 13,52 ura dira. Beste 1.964,22 lurra dira. Biztanleria dentsitatea 0,08 da.

Demografia
----------

2010eko zentsoan bizi ziren 24.583 pertsonetatik 22.424 txuriak edo hispanoak dira. Horietatik *hispano edo latino* kategorian 543 dira. 1.764 beltzak edo afroamerikarrak. 56 amerikar natiboak ziren eta 4 Hawaii edo Pazifikoko irletako natiboak. 45 asiarrak ziren. *Bestelako arraza bat* kategorian 10 biztanle daude. Bukatzeko euren burua arraza bat baino gehiagotan 280 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q61153
* Commonscat Multimedia: Poinsett County, Arkansas

---

* **Identifikadoreak**
* WorldCat
* VIAF: 153620532
* ISNI: 0000 0004 0646 1246
* LCCN: n81139852
* NARA: 10038596
* **Lekuak**
* OSM: 1818426
* TGN: 2000160

 |

* Wd Datuak: Q61153
* Commonscat Multimedia: Poinsett County, Arkansas
Hidrofonoa.
**Hidrofonoa** transduktore elektroakustikoa da. Urpean edo beste likido batean hotsak (oszilazio akustikoak) jaso eta korronte elektriko (oszilazio elektriko) bihurtzen dituen gailua da. Urpeko soinuak jasotzen ditu hidrofonoak, hau da, mikrofonoak airean egiten duena egiten du hidrofonoak itsasoan. Hidrofono modernoek, helizeen hotsa detektatzeaz gainera, itsaspekoen barruko hotsak ere detektatzen dituzte. Sonarretan erabiltzen da. Erabilera militarrak (itsaspekoak detektatzeko) eta meteorologikoak ditu.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q798062
* Commonscat Multimedia: Hydrophones

---

* **Identifikadoreak**
* GND: 4382011-6
* LCCN: sh85063482
* **Hiztegiak eta entziklopediak**
* Britannica: url

 |

* Wd Datuak: Q798062
* Commonscat Multimedia: Hydrophones
**Pleasants konderria** (ingelesez: *Pleasants County*) Mendebaldeko Virginiako konderri bat da, Ameriketako Estatu Batuetan. Hiriburua Saint Marys da. 2010eko zentsuaren arabera 7.605 biztanle zituen, Pleasants kilometro koadroko azaleran.

Geografia
---------

Pleasants konderriak 348,48 kilometro koadro ditu. Horietatik 11,51 ura dira. Beste 336,97 lurra dira. Biztanleria dentsitatea 21,82 da.

Demografia
----------

2010eko zentsoan bizi ziren 7.605 pertsonetatik 7.415 txuriak edo hispanoak dira. Horietatik *hispano edo latino* kategorian 61 dira. 96 beltzak edo afroamerikarrak. 11 amerikar natiboak ziren eta 0 Hawaii edo Pazifikoko irletako natiboak. 8 asiarrak ziren. *Bestelako arraza bat* kategorian 8 biztanle daude. Bukatzeko euren burua arraza bat baino gehiagotan 67 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q377952
* Commonscat Multimedia: Pleasants County, West Virginia

---

* **Identifikadoreak**
* WorldCat
* VIAF: 157105350
* LCCN: n80090016
* NARA: 10039779
* **Lekuak**
* OSM: 1913193
* TGN: 2002286

 |

* Wd Datuak: Q377952
* Commonscat Multimedia: Pleasants County, West Virginia
**Hellas Verona Football Club** Italiako futbol taldea da, Verona hirian 1903an sortu zena. Historia luzea izan arren titulu bakarra irabazi du, 1985eko liga.

Etxeko partidak Stadio Marcantonio Bentegodi berriztuan jokatzen ditu.

Historia
--------

Veronako institutuko ikasleek sortu zuten 1903an eta Klasikoen arloko irakasleak ezarri zion *Hellas* (Grezia) izena. 1929an Liga antolatu zenean hiriko beste bi talderekin elkartu zen (Bentegodi eta Scaligera) eta AC Verona izena hartu zuen. Urte berean beste talde bat sortu zen hirian, AC Chievo Verona. Talde indartsua osatu nahi izan zuen arren Serie B (bigarren mailan) hasi zen eta 1958 arte ez zuen lortu lehen mailara iristerik.

Garai onena 70. eta 80. hamarkadetan izan zuen. 1976an Kopako finalera iritsi zen baina Napolik 4-0 irabazi zion. 1982an Osvaldo Bagnoli entrenatzailea fitxatu zuen eta berriz ere maila bikaina lortu zuen. 1983an eta 1984an Kopa final berriak jokatu zituen, lehena Juventus FC-ren aurka, etxean 2-0 irabaziz baina Turinen 3-0 galduz eta bigarrena AS Roma-ren aurka, etxean 1-1 berdinduz eta Erroman 1-0 galduz. Lehenengo titulua 1985eko Liga txapelketa izan zuen. 1988an UEFA Kopako final lurdenetara iritsi zen baina Werder Bremenek kanporatu zuen.

Palmaresa
---------

### Italian: 1

* Italiako futbol liga (1): 1985
* Italiako futbol kopa (0): finalista 1976, 1983 eta 1984an.

Ikus, gainera
-------------

* Italiako futbol taldeen zerrenda

Kanpo estekak
-------------

* **(Italieraz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q8639
* Commonscat Multimedia: Hellas Verona FC

---

* **Identifikadoreak**
* WorldCat
* VIAF: 234795440
* GND: 4746237-1
* NKC: pna2005305996

 |

* Wd Datuak: Q8639
* Commonscat Multimedia: Hellas Verona FC

  


| 2022-23ko Serie A |  |
| --- | --- |
|  Atalanta | Bologna | Cremonese | Empoli | Fiorentina | Hellas Verona | Inter Milan | Juventus | Lazio | LecceMilan | Monza | Napoli | Roma | Salernitana | Sampdoria | Sassuolo | Spezia | Torino | Udinese |
**Miami Platja** edo **La Platja de Mont-roig** Kataluniako herri bat da, Mont-roig del Camp udalerriko kostaldeko inguru urbanizatua, Mont-roigeko alde zaharretik 20 kilometrora kokatuta dagoena. Kostaldean geratzen da Cambrils eta L'Hospitalet de l'Infant herrien artean, Llastres ibaiak bereizirik gertuen duen Hospiteletetik.

Oporretako apartamentu, urbanizazio eta txaletek osatzen dute batez ere herria, hotel gutxi batzuekin, eta jarduera komertzialak eta zerbitzuak N-340 errepide nazionalaren inguruan kontzentratzen direlarik. Bere kostaldea kala txiki eta hondartza garrantzitsu batek osatzen dute, Crystal Beach delakoak, Ur garbia izan ohi da, eta zenbait hondartzak daukate bandera urdina.

1952an hasi zen eraikitzen Miami Platja Marcel·lí Esquius i Garciaren ekimenez, erreferentzia eginez Floridako Miami Beach delakoari, **Miami Playa** gaztelaniazko formarekin orduan. Baina *Miami* ez da inondik ere toponimo autoktonoa. Institut d'Estudis Catalans erakundeak gomendatzen du **La Platja de Mont-roig** izena erabiltzea.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3047279
* Commonscat Multimedia: Miami Platja

---

* **Identifikadoreak**
* WorldCat
* VIAF: 2927147373408441580007

 |

* Wd Datuak: Q3047279
* Commonscat Multimedia: Miami Platja
**Miami konderria** (ingelesez: *Miami County*) Indianako konderri bat da, Ameriketako Estatu Batuetan. Hiriburua Peru da. 2010eko zentsuaren arabera 36.903 biztanle zituen, Miami kilometro koadroko azaleran.

Geografia
---------

Miami konderriak 977,43 kilometro koadro ditu. Horietatik 9,18 ura dira. Beste 968,25 lurra dira. Biztanleria dentsitatea 37,76 da.

Demografia
----------

2010eko zentsoan bizi ziren 36.903 pertsonetatik 34.213 txuriak edo hispanoak dira. Horietatik *hispano edo latino* kategorian 906 dira. 1.649 beltzak edo afroamerikarrak. 309 amerikar natiboak ziren eta 8 Hawaii edo Pazifikoko irletako natiboak. 128 asiarrak ziren. *Bestelako arraza bat* kategorian 24 biztanle daude. Bukatzeko euren burua arraza bat baino gehiagotan 572 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q304289
* Commonscat Multimedia: Miami County, Indiana

---

* **Identifikadoreak**
* WorldCat
* VIAF: 154764353
* LCCN: n80024417
* NARA: 10036576
* **Lekuak**
* OSM: 1802228
* TGN: 1002661

 |

* Wd Datuak: Q304289
* Commonscat Multimedia: Miami County, Indiana
**Planaltoko jauregia** (portugesez: *Palácio do Planalto*) Brasilgo Gobernu Federalaren botere betearazlearen egoitza da. Eraikina Hiru Botereen Plazan dago (*Praça dos Três Poderes*), Brasilian, eta Oscar Niemeyer arkitektoak diseinatu zuen. Planalto Jauregia hiriko Plan Pilotuaren proiektuaren zati bat da, eta hirian eraikitako lehen eraikinetako bat izan zen.

Planaltoko Jauregiaren eraikuntza 1958ko uztailaren 10ean hasi zen eraikitzen, eta Oscar Niemeyerrek 1956an egindako arkitektura-proiektuari jarraitu zion. Jauregiaren izen ofiziala «Langelen jauregia» zen.

Gobernuaren egoitza bezala, "O Planalto" hitza gobernuaren betearazpen-adarraren metonimia gisa erabiltzen da maiz.

Errepublikako presidentearen bulegoa Planalto Jauregian dago. Hala ere, presidentea eta haren familia ez dira han bizi; presidentearen egoitza ofiziala Alvorada jauregia da. Presidenteaz gain, goi-kontseilari batzuek "Planalton" ere badituzte bulegoak, besteak beste, Brasilgo lehendakariordea, Etxe Zibila eta Segurtasun Instituzionaleko Kabinetea. Beste ministerioek Esplanada dos Ministériosen dute egoitza.

Arkitektoak ere eraikin garrantzitsu gehienak sortu zituen Brasilgo hiriburu berrian. Ideia sinpletasun eta modernitate irudi bat proiektatzea zen, lerroak eta uhinak erabiliz, kanpoko zutabeak eta egiturak osatzeko.

Erreferentziak
--------------

1. ↑   «Palácio do Planalto» *Presidéncia da República*.
2. ↑  gaztelaniaz: '**planalto *equivale a meseta***
3. ↑   «LEI No 10.683, DE 28 DE MAIO DE 2003.» *www.planalto.gov.br*.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q496950
* Commonscat Multimedia: Palácio do Planalto

---

* **Identifikadoreak**
* WorldCat
* VIAF: 152862113
* LCCN: no2010149239
* **Lekuak**
* OSM: 11321181
* **Ondare historikoa**
* Infopatrimônio: brasilia-palacio-do-planalto

 |

* Wd Datuak: Q496950
* Commonscat Multimedia: Palácio do Planalto
**Piute konderria** (ingelesez: *Piute County*) Utahko konderri bat da, Ameriketako Estatu Batuetan. Hiriburua Junction da. 2010eko zentsuaren arabera 1.556 biztanle zituen, Piute kilometro koadroko azaleran.

Geografia
---------

Piute konderriak 1.983,2 kilometro koadro ditu. Horietatik 20,53 ura dira. Beste 1.962,67 lurra dira. Biztanleria dentsitatea 0,78 da.

Demografia
----------

2010eko zentsoan bizi ziren 1.556 pertsonetatik 1.528 txuriak edo hispanoak dira. Horietatik *hispano edo latino* kategorian 109 dira. 2 beltzak edo afroamerikarrak. 5 amerikar natiboak ziren eta 2 Hawaii edo Pazifikoko irletako natiboak. 6 asiarrak ziren. *Bestelako arraza bat* kategorian 0 biztanle daude. Bukatzeko euren burua arraza bat baino gehiagotan 13 pertsonek kokatzen zuten.

### Biztanleria piramidea

Fitxategi:USA Piute County, Utah age pyramid.svg

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q27245
* Commonscat Multimedia: Piute County, Utah

---

* **Identifikadoreak**
* WorldCat
* VIAF: 157124126
* **Lekuak**
* OSM: 1744365
* TGN: 2002116

 |

* Wd Datuak: Q27245
* Commonscat Multimedia: Piute County, Utah
Enpresan, **hornikuntza** edo **hornikuntza-katea** fluxu fisiko (lehengaiak, produktuak, salmentak, ...) nahiz horiei buruzko informazioaren kudeaketa eta antolakuntza burutzen dituen enpresaren funtzioa da, bereziki bezeroaren eskaerak eta beharrak asebetetzearren. Erosketen kudeaketa, ekoizpen-prozesuaren kudeaketa, marketin eta logistika arloak barnehartzen ditu, besteak beste. Hornikuntza-katearen kudeaketak katearen mailen arteko koordinazioa eta integrazioa nabarmentzen ditu, ikuspuntu estrategiko batetik eta abantaila konpetitiboa eskuratzearren. Horretarako, besteak beste, just-in-time eta ekoizpen malgurako beste sistema eta tresnak baliatzen ditu, kateko kostuak murrizteko, eta epe luzerako harremanak osatuz hornitzaileekiko, konfiantza eta konpromisoan oinarrituta, sariak eta pizgarriak sortuz, kalitatea hobetzeko.

Hornikuntza katea ez dute hornitzaileek eta fabrikatzaileek soilik osatzen, baita garraiolariek, biltegiaz arduratzen direnek, saltzaileek edota bezeroek ere. Antolaketako arlo bakoitzaren barnean, bezeroen eskaera osatu arte egin beharreko funtzio guztiak bere gain hartzen ditu hornikuntza kateak. Funtzio hauek modu anitzekoak izan daitezke, hala nola produktuen garapenera, marketinera, banaketara, finantza arlora, bezeroetara eta beste hainbat adarretara bideratu daitezke.